Entà que non t’alègres dera mia desgràcia, se dilhèu arribes a gésser d’aguesti lòcs ombrius, para era aurelha ara mia anóncia, e escota: Prumèr de tot, Pistoia quedarà despoblada de neri; dempús Florencia renauirà es sòns abitants e era sua forma de govèrn; Mart harà gésser dera val de Magra un bugàs, qu’enrodat d’ombriues ombres e de tempèstes impetuoses e terribles, se desencadiarà sus eth camp Piceno; e aquiu, en tot estarnar-se de ressabuda era broma, anequelirà a toti es Blancs.